***«22 қыркүйек - Қазақстан халықтарының тілдері күні»***

***Тақырыбы: «Ана тілім- асыл қазынам»***

1-жүргізуші: Армысыздар қадірменді оқушылар және ұстаздар!

2-жүргізуші**:** «22 қыркүйек - Қазақстан халықтарының тілдері күні» мерекесіне арналғалы отырған тіл апталығының қорытынды кешіне қош келдіңіздер!

1-жүргізуші**:** Құрметті оқушылар! Сайысқа қатысушы сайыскерлер! Тіл-халықтың жаны, сәні, тұтастай кескін-келбеті, болмысы. Халықтың тарихта қалуы-тіліне, тілінің сақталуына байланысты. Халық үшін, тіл үшін болған күрестер – ата-баба мұраты, ол бүгінгі тарих беттерінде мәңгілік ұмытылмай сақталады.

2-жүргізуші Бүгінгі біздің тіл мерекесіне орай өтейін деп отырған «Ана тілім – асыл қазынам» атты сайысымызды бастауға рұқсат етіңіздер. Ал енді сайыскерлерімізді ортаға шақырайық.

2-жүргізуші Сайысымызды бастамас бұрын қазылар алқасын сайлап алсақ.

1-жүргізуші**:** Бүгінгі кешімізді ашу үшін құрметпен сөз кезегін мектеп директоры С. К. Аманбайқызына береміз

Құрметті қатысушылар, қонақтар, бастауыш сынып оқушыларының тіл мерекесіне арналған тартуларын қабыл алыңыздар.

2-жүргізуші Сайысымыздың 1-айналымы «топты таныстыру». Сіздер өздеріңіздің топтарыңыздың атын, ұранын, төсбелгілеріңізді таныстырып өтсеңіздер.

1-жүргізуші**:** Сайыскерлерімізбен таныстық ендігі кезекті 2-айналымға береміз. 2-ші айналым «Мақал сөздің көркі» мақалда түсіп қалған сөзді тауып орысша, ағылшын тіліне аударады әр оқушыға екі тапсырмадан.

2-жүргізуші Тауып айтсаң мереке қылады,

Таппай айтсан келеке қылады!-дей келе келесі кезекте 3-айналым «Бәйге »сайысы. Викториналық сұрақтар үш тілде бірігіп жауап беруге болады.

1-жүргізуші**::** Келесі сайысымыз ребус шешу. Сайысымызда алдарыңызға берілген ребусты бірігіп шешесіздер.

1-жүргізуші**:** Менің қазір ойыма Қадір Мырзалының тіл туралы айтқан өлең шумақтары есіме түсіп тұр.

2-жүргізуші: Олай болса сені тыңдалық

1-жүргізуші**:**Ана тілім — әнұраным, Ана тілім — өрлігім,  
Ана тілім — һәм құралым, Ана тілім — елдігім.  
Ана тілім болмаса, Ана тілім болмаса,  
Мықты болмас тұрағым. Бүтінделмес кемдігім.  
2-жүргізуші Олай болса мен де саған Сұлтанмахмұт Торайғыровтың әдемі өлең жолдарын оқып берейін:  
Сүйемін туған тілді – анам тілін,  
Бесікте жатқанымда - ақ берген білім.  
Шыр етіп жерге түскен минутымнан  
Құлағыма сіңірген таныс үнім.  
Ең бірінші сол тілмен сыртқа шықты,  
Сүйгенім, сүйсінгенім, жек көргенім.  
1-жүргізуші**:** Өте керемет. Осындай әдемі өлең жолынан кейін әдемі әннің әуенімен сусындап отырмаймыз ба?

2-жүргізуші Олай болса келесі кезекте 3-сынып оқушысы Әбікен Зейнептің орындауында тамаша әнді қабыл алыңыздар.

1-жүргізуші**:** Ендігі кезектегі сайысымыз көрермендер сайсы «орамал тастамақ». Осы сайсымызда берілген жұмбақты шешіп, жауабын үш тілге аударамыз.

2-жүргізуші Тілім менің!  
Ұлы Абай, Мұхтардай пірім менің.  
Тұнығым, рухани жан азығым  
Ол бүлінсе, менің де бүлінгенім.  
1-жүргізуші**:**Ана тілім, туған тілім, бал тілім  
Сен арқылы дүние танып талпындым.  
Сен арқылы әлемге аян бар ісім  
Сен өмірде таусылмайтын алтыным.  
2-жүргізушіТуған тіліміздің қадір - қасиеті туралы біздің сөзімізді ары қарай сайыс түрінде жалғастырсақ. Сайысқа қатысып отырған оқушыларымыздың тіл туралы жаттаған өлең шумақтарын тыңдасақ.

1-жүргізуші**:** Келесі сайсымыз «адасқан әріптер» . Бұл сайсымызда шашыраңқы әріптерді жинақтап бірнеше сөйлем құрайды, екі оқушы бірге. Сөйлемнің санына байланысты ұпай қойылады.

2-жүргізуші Ал ендігі сайсымыз «сиқырлы сандар» . Сандардың астында өлең жолдары бар жалғастырып кету керек, егер дұрыс айта алса сан ашылады да суреттің жартысы көрінеді тапқан оқушылар ұпай жинайды.

1-жүргізуші**:** Соңғы сайсымыз «Ата көрген – оқ жонар, ана көрген тон пішер»

түрлі – түсті қағаздан ою- өрнек қиып, қалай аталады, және қай жерде қолданылады, сол туралы айту.

2-жүргізуші Әнсіз мына өмірдің несі көктем,  
 Ән десе қазағымның есі кеткен- дегендей, қазақ халқы ән десе ішкен асын жерге қоятын халық. Сондықтан тағы да шырқалатын әсем әннің куәсі бола отырайық. 8-сынып оқушысы Айдар Беріктің орындауында әсем әнді қабыл алыңыздар.

1-жүргізуші**:** Бүгінгі сайсымыз өз мәресіне жеткен секілді. Сайсымыздың жеңімпаздарын анықтау үшін сөз кезегін қазылар алқасына береміз.

2-жүргізуші «Ана тілім – асыл қазынам» тақырыбындағы өткізілген сайысымыз өз мәресіне келіп жетті.Жеңімпаздарымызды шын жүректен құттықтап , білім биігінен көріне беріңіздер деген тілекпен бүгінгі сайысымызды аяқтаймыз.Кездескенше, сау-саламатта болыңыздар!